香港聖經公會

香港聖經公會1950年喺香港成立，負責香港同澳門翻譯、印刷、發行、推廣《聖經》。公會最出名嘅聖經譯本係《新標點和合本》。

歷史
1841年香港開埠，基督教同天主教喺香港成立教會。1855年，英國聖經公會香港輔導委員會成立，負責籌款資喺中國大陸印刷聖經嘅中華聖經會，並喺香港分發聖經。1948年，因為受到國共內戰影響，中華聖經會搬到香港，起初只係臨時措施，不過冇幾耐之後香港已經成為中國嘅聖經印刷中心。香港聖經會1950年成立，初期依賴外國公會支持，1957年喺香港發行第一本中英對照新約聖經，1959年改名做香港及台灣聖經公會，1964年，再改名做香港聖經公會，1969年成為聯合聖經公會成員。

聖經譯本
香港聖經公會參與翻譯同發行5個聖經譯本，包括：
《呂振中譯本》
《現代中文譯本》
《新標點和合本》
《新廣東話聖經》
《和合本修訂版》
亦有一啲少數語言聖經，例如蒙古語聖經。聯合聖經公會喺1985年開展修訂《和合本》嘅工作，喺2000年交由香港聖經公會接手，經香港、台灣、馬來西亞、新加坡等地嘅聖經學者參與，2006年新約，2010年出版新舊約全書，前後超過30年工作。

香港聖經公會 

香港基督教
非牟利組織